עודכן 06:51 06/02/2007
מופע אינטימי של אוהד חיטמן, יריד התיירות הבינלאומי ועוד הצעות בילוי
אוהד חיטמן - מופע פסנתר
יריד התיירות הבינאלומי
הצגה: בן בהפתעה
מופע פסנתר. אוהד חיטמן (צילום: אלעד וייסמן)
הזמר והיוצר אוהד חיטמן חוזר לבמה למספר מופעי פסנתר אינטימיים, רגע לפני שחרור אלבום הסולו השני שלו. במופע מגיש חיטמן שירים מאלבומו הראשון, כמו "תגידי לו", נוקטורנו" ו"תעלות", לצד שירים מהאלבום הממשמש ובא. במקביל יבצע חיטמן מספר שירים שליוו אותו ההתפתחות האישית שלו כאמן. אל הבמה תתלווה אליו סלעית להב - אקורדיון, חלילים וקולות.
20:30, קמלוט הרצליה, רח' מדינת היהודים 85 הרצליה פיתוח. טלפון: 09-9588993. מחיר: 70 שקלים.
הערב ייפתח יריד IMTM 2007, יריד התיירות הבינלאומי, שיימשך יומיים ויעלה בגני התערוכה בת"א. ביריד ישתתפו נציגים של 30 מדינות מרחבי העולם, שיאיישו 185 ביתנים. היריד פותח שעריו הן לקהל המקצועי והן לקהל הרחב, ויחולק לשלושה אזורים מרכזיים: ביתן ישראל, שיוקדש לתיירות פנים ותיירות נכנסת; ביתן בינלאומי, בו יציגו חברות וגורמי תיירות מעבר לגבול; וחדרי הרצאות, בהם ייערכו כנסים ומפגשים. במקום יתקיימו גם אטרקציות לבאי היריד. למי שחשב על נופש בקרוב ולא יודע לאן.
6-7 בפברואר, גני התערוכה ת"א. לפרטים נוספים לחצו כאן >>
מתוך ההצגה (צילום: אתר הסטודיו)
הסטודיו למשחק של יורם לוינשטיין מעלה במהלך החודש את ההצגה "בן בהפתעה", מחזה מאת ריי קוני. העלילה מתרחשת בבית חולים בלונדון. ד"ר מורטימור מתכונן לתת את נאום חייו, כשרגע לפני, מגיעה אליו מאהבת מסתורית עם סוד מעברם המשותף. הד"ר חושש לחייו האישיים והמקצועיים ומנסה להסתיר את העניין. כמובן שהכל יוצא משליטה, וכאן מתחיל כל הכיף.
תרגום: אלי ביז'אוי / בימוי: רוני מנדלסון / משתתפים: תלמידי שנה ג'.
20:30, אולם המופעים של הסטודיו, רח' עבאס 37 פינת חנוך 19 (כניסה מדרך ההגנה 68) שכונת התקווה ת"א. מחיר: 55 שקלים. פרטים נוספים ולוח הצגות מלא באתר הסטודיו >>